Und denn bini go schlofe und wird e halbstund noch LiLö gweckt vo somne Wachtmeischter: I sibe Minute im Tenü Sec dusse! Wieso? Nöd froge, usfüehre! Guet denn halt mol gange. Holet Sie eri Schueh. Es paar gholt.  Holet si sandere au. Sandere au gholt. Und si sind nöd i de Schlarpe do, gönd si go Turnschueh alege. Okey Turnschueh go hole. Denn hends mini Schue 5 Minute aglueget und gseit: Do hets no Dreck. Aha, uf de Solle hets i drü Spält ine no chlige Dreck gha. Aber i has nöd eifach butze dörfe sondern zerscht no zeh Minute Altersheimüebige und denn de einti Schueh wo nöd dreckig gsi isch butze und denn nomel zeh Minute Üebige und denn de ander. Und nochher sinds okey gsi, aber es gönd natürli alli mitenand, also no  guet zeh Minute gwartet. I has natürli voll lässig gfunde. Oder au nöd.